NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2017-10-12):
Ďakujem pekne. Otváram všeobecnú rozpravu, písomne sa neprihlásil nikto. Otváram teraz možnosť prihlásiť sa ústne. Končím možnosť prihlásiť sa do rozpravy. Týmto považujem rozpravu za skončenú. Pán navrhovateľ, je ešte niečo, čo chcete dodať? Pani spravodajkyňa? Nie, nie je tomu tak. Prerušujem rokovanie o tomto bode programu. Teraz by sme mali pokračovať prvým čítaním o návrhu pána poslanca Ota Žarnaya, ale nevidím ho v rokovacej sále. Pani poslankyňa Dubačová, viete, kde sa nachádza pán poslanec Žarnay, je v budove, oplatí sa čakať? Myslíte, že nie, dobre. Takže stráca poradie. Budeme pokračovať prvým čítaním o návrhu poslancov Adriany Pčolinskej, Milana Krajniaka a Petra Pčolinského na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení a dopĺňa zákon č. 261/2011 Z. z. o poskytovaní dotácií na obstaranie náhradných nájomných bytov v znení neskorších predpisov. Návrh zákona je pod tlačou 708, návrh na jeho pridelenie na prerokovanie výborom je v rozhodnutí pod č. 720. Dávam slovo pani poslankyni Adriane Pčolinskej, aby predmetný návrh zákona uviedla, nech sa páči. (Rokovanie o návrhu poslancov Národnej rady Slovenskej republiky Adriany Pčolinskej, Milana Krajniaka a Petra Pčolinského na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení a dopĺňa zákon č. 261/2011 Z. z. o poskytovaní dotácií na obstaranie náhradných nájomných bytov v znení neskorších predpisov , tlač 708.)
A. Belousovová, podpredsedníčka NR SR: (2007-10-16):
Pán poslanec Brocka bol jediný, ktorý sa písomne prihlásil do rozpravy. Preto sa pýtam, či sa chce niekto prihlásiť do rozpravy ústne. Ústne sa do rozpravy prihlásila pani poslankyňa Sárközy. Končím možnosť prihlásiť sa do rozpravy ústne. A slovo má pani poslankyňa Sárközy. Nech sa páči.
Jurinová, Erika, podpredsedníčka NR SR (2014-06-05):
Na vaše vystúpenie nie sú žiadne faktické poznámky. Nech sa páči, posledný prihlásený do rozpravy, pán poslanec Fronc.
Hrnčiar, Andrej, podpredseda NR SR (2017-02-01):
Končím možnosť, na vás chce s faktickými poznámkami, predpokladám, že pán poslanec Kresák. Faktická? S procedurálnym návrhom prihlásený. Takže faktická poznámka, pán poslanec Kresák.
Senko, Ján, poslanec NR SR (2014-06-24):
Vážený pán predseda, kolegyne, kolegovia, vážený pán minister, v súlade s § 73 zákona o rokovacom poriadku som bol určený za spravodajcu k vládnemu návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom, tzv. autorský zákon, v znení neskorších predpisov, tlač 1041 v prvom čítaní. Predkladám teda informáciu k predloženému návrhu zákona. Konštatujem, že návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 4. septembra 2014 a gestorský výbor do 8. septembra 2014. Pán predseda, ďakujem. Skončil som, prosím, otvorte rozpravu.
P. Paška, predseda NR SR: (2006-10-24):
Požiadam teraz pána poslanca Čecha, ktorý bol určený ako spoločný spravodajca, aby informoval Národnú radu o výsledku prerokovania správy vo výboroch.
P. Hrušovský, predseda NR SR: (2003-07-10):
Posledným návrhom, ktorý bol podaný v mene troch poslaneckých klubov, bolo vypustenie z rokovania 15. schôdze Národnej rady bodu programu, ktorého zaradenie do programu 15. schôdze Národnej rady bolo schválené na návrh troch poslaneckých klubov, a to strany Smer, KSS a Klubu nezávislých poslancov. Prosím, prezentujme sa a hlasujme, panie poslankyne, páni poslanci. (Hlasovanie.) 74 prítomných. Panie poslankyne, páni poslanci, vyhlasujem rokovanie 15. schôdze Národnej rady za skončené. Zvolávam rokovanie poslaneckého grémia. Panie poslankyne, páni poslanci, ešte predtým, aby sme nerobili obštrukcie a tajnosti, chcem  vás informovať, že som dostal návrh skupiny poslancov na zvolanie schôdze Národnej rady, ktorí navrhujú, aby Národná rada prerokovala pánom prezidentom vrátené zákony, ako aj návrh na voľbu predsedu Úradu pre štátnu pomoc. To je toľko, čo som chcel informovať prítomných poslancov. Teraz zvolávam rokovanie poslaneckého grémia. Pán poslanec Tkáč. V. Tkáč, poslanec: Pán predseda, žiadam v mene Klubu nezávislých poslancov, aby ste tú žiadosť poslancov nám teraz predložili na rokovanie politického grémia.
Laurenčík, Milan, podpredseda NR SR (2020-07-15):
Prosím, prezentujme sa a hlasujme. (Hlasovanie.) Prítomných 132, za 18, proti 28, zdržalo sa 86, hlasovali všetci. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz prosím spravodajcu z výboru pre obranu a bezpečnosť poslanca Petra Šucu, aby uviedol hlasovanie v prvom čítaní o návrhu poslancov Saloňa, Šucu a Bašku na vydanie zákona, ktorým sa dopĺňa zákon č. 190/2003 Z. z. o strelných zbraniach a strelive (tlač 149). A je to bod 25 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Mariána Saloňa, Petra Šucu a Jaroslava Bašku na vydanie zákona, ktorým sa dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov , tlač 149.)
Laššáková, Jana, podpredsedníčka NR SR (2014-11-09):
Pán poslanec Galko.
Grendel, Gábor, podpredseda NR SR (2022-06-28):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce okrem pána navrhovateľa prihlásiť niekto do rozpravy ústne. Nikto. Končím možnosť prihlásiť sa do rozpravy. Nech sa páči, pán navrhovateľ, máte slovo.
Hrnčiar, Andrej, podpredseda NR SR (2018-12-06):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Ivan.
P. Paška, predseda NR SR: (2007-06-28):
(Hlasovanie.) 143 prítomných, 59 za, 66 proti, 17 sa zdržalo, 1 nehlasoval. Bod 23 sme neschválili.
J. Ďuračka, poslanec: (2007-09-11):
Uvedený vládny návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho na rokovanie 13., čiže dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálno-právnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, prosím, otvorte rozpravu k uvedenému návrhu zákona.
V. Veteška, podpredseda NR SR: (2004-10-26):
vládnom návrhu zákona o doplnkovom dôchodkovom sporení a o zmene a doplnení niektorých zákonov . Vládny návrh zákona ste dostali pred prvým čítaním ako tlač č. 818, spoločnú správu výborov máte ako tlač č. 818a. Prosím ministra práce, sociálnych vecí a rodiny Slovenskej republiky pána Ľudovíta Kaníka, aby vládny návrh zákona odôvodnil.
J. Tkáčová, poslankyňa: (2005-02-08):
A keďže v prvom čítaní aj vo výboroch sme predkladatelia podrobne uviedli dôvody, teraz zhrniem iba cieľ tejto novely. Cieľom je zriadenie dozornej rady v podnikoch, ktorých zriaďovateľom je štát a ktoré majú charakter prirodzeného monopolu v zmysle zákona č. 92/1991 Zb. o podmienkach prevodu majetku štátu na iné osoby. V súčasnosti ide iba o dva podniky, o Štátne lesy Slovenskej republiky a o Slovenský vodohospodársky podnik. Týmto chceme umožniť zvýšiť kontrolu a transparentnosť v týchto podnikoch, ktoré významne vplývajú na podnikateľské prostredie v Slovenskej republike. S návrhom poslancov súhlasila vláda. Vo výboroch sme zapracovali pripomienky legislatívcov z vlády aj z Národnej rady a odporúčam hlasovať podľa spoločnej správy. Dovoľujem si vás, dámy poslankyne a páni poslanci, požiadať o podporu tohto návrhu poslaneckej novely. Ďakujem.
Bugár, Béla, podpredseda NR SR (2010-11-04):
Ďakujem, pán minister. Dávam slovo členovi výboru pre kultúru a médiá, poslancovi Jozefovi Viskupičovi, aby informoval Národnú radu o výsledku prerokovania návrhu vlády vo výbore. Nech sa páči.
Glváč, Martin, podpredseda NR SR (2019-10-15):
Zajtra o jedenástej. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 1590, spoločná správa výborov má tlač 1590a. Poprosím ministra hospodárstva Petra Žigu. Prerušujem, vyhlasujem prestávku, tri minúty. Zistím, či pán minister náhodou nie je. (Reakcie z pléna.) Idem zistiť. Idem zistiť, či je prítomný a dám vám vedieť. (Prestávka.) (Po prestávke.)
Bugár, Béla, podpredseda NR SR (2017-03-23):
Nech sa páči, prezentujme sa a hlasujme. (Hlasovanie.) Prítomných 142, za 102, 40 poslancov sa zdržalo hlasovania. Konštatujem, že sme v treťom čítaní . Otváram rozpravu v rámci tretieho čítania. A pýtam sa, kto sa hlási do rozpravy? Pán poslanec Zelník. Končím možnosť sa prihlásiť do rozpravy v rámci tretieho čítania. Nech sa páči, máte slovo.
V. Veteška, podpredseda NR SR: (2004-06-23):
(Prestávka.)
B. Bugár, podpredseda NR SR: (2002-01-29):
Pýtam sa pána ministra, či sa chce vyjadriť k rozprave. Nie je to tak. Pán spravodajca? Nech sa páči, máte slovo.
Mikloško, Jozef, poslanec NR SR (2015-11-25):
Ďakujem pekne. Vážený pán predseda parlamentu, no, pár slov k vám, až ma budete počúvať. Ja tiež mi ide Lojzo Hlina niekedy na nervy, aj mi išiel v minulosti a teraz sa to, myslím, troška zlepšilo, len fakt, že odvtedy som omnoho viac na jeho strane, keď ho dvakrát zmlátili ako psa. Prvýkrát som, to bolo všetko v poriadku podľa pána ministra, druhýkrát to bolo nedávno, videli ste. Pán minister v interpelácii, zajtra sa k nej vrátim, povedal, že to zmastenie, to, ten jeho protest nebol trestným činom, že to zmastenie rozhodol ten náčelník tých piatich ľudí, že tam pobehovali a jeho, náčelník ich povedal, že to bolo v poriadku teda. Nehovoril, že, minister povedal o tom. Čiže, poslanca sa nebije, to je moja zásada, a keď sme sa tak rýchlo vzdali všetkých imunít, tak potom je toto dôsledok, že proste môžeme hocikedy zbiť. To je moja prvá poznámka. Druhá, je fakt, že za chvíľu končíme mandát a ja som na poslaneckom prieskume raz v živote bol, to náhodne na nejakom slovenskom ústave pre zahraničných Slovákov. Odvtedy sa pchám všelikde a nikto ma neberie a nikto ho nechce, no úplne, som tisíckrát navrhoval, že chceme ísť na poslanecký prieskum, nikdy sa to neodsúhlasilo, tak je to takto. Menenie jedného zákona iným, to je veľmi dobré, že to teraz dávame, ale koľkokrát sme to urobili. Alebo dať pozmeňovák ako posledný pri DPH, aby už nikto nemohol k tomu diskutovať. Alebo dáme zákon a potom dáme tristo pozmeňovákov, napríklad pri odpadoch, čiže to boli všetko veci, ktoré bodaj by sa týmto vyriešili. A tak isto sa mi zdá, že je múdre, že päť minút dávame na odpoveď aj premiérovi, premiér doteraz vždy využil 15 minút a už ten druhý nemal šancu. No, čiže niektoré veci tam veľmi pozitívne, som za ne, ale proste „odtál potál“, a teda verím, že v budúcom volebnom období to bude ináč ako v tomto. Ďakujem.
Laurenčík, Milan, podpredseda NR SR (2022-02-11):
V rozprave teraz vystúpi pán poslanec Schlosár, nech sa páči.
Laššáková, Jana, podpredsedníčka NR SR (2014-11-08):
S reakciou pán minister Peter Pellegrini, páči sa.
P. Hrušovský, predseda NR SR: (2004-09-07):
Pán spoločný spravodajca sa nechce vyjadriť k rozprave. Prerušujem rokovanie o tomto bode programu. Prosím pána podpredsedu vlády a ministra spravodlivosti, aby z poverenia vlády Slovenskej republiky uviedol vládny návrh zákona, ktorým sa mení zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení zákona č. 110/2003 Z. z. Nech sa páči, pán podpredseda vlády, máte slovo.
Bugár, Béla, podpredseda NR SR (2011-05-24):
Na vystúpenie pána poslanca s faktickými poznámkami sa hlásia šiesti. Končím možnosť sa prihlásiť do faktických poznámok. Pán poslanec Dostál.
A. Belousovová, podpredsedníčka NR SR: (2009-06-03):
No a povedali ste takisto, že priestorom, kde sa má riešiť, teda bojovať proti autonómii, je Rada Európy a ďalšie orgány Európskeho parlamentu. No lenže tam rozhoduje tiež lobing, a preto si myslím, že je dôležité, kto tam bude Slovensko zastupovať. A takisto ma zaujal ten váš voľný nejaký preklad alebo vysvetlenie Orbánových slov, že vlastne on tým myslel, zopakujem: „Nech majú Maďari najlepšie výsledky, aby mohli presadzovať maďarské záujmy.“ Ale ja len dovysvetľujem, že čo asi Orbán myslí pod „maďarskými záujmami“, pretože je známy jeho citát o tom, „aby sa z území okolo Maďarska, kde žije maďarská menšina, vytvorila reťaz autonómií, ktorá bude pripútaná k Maďarsku“. Čiže tento váš kamarát politický otvorene hovorí o autonómii a toto sú maďarské záujmy. Ak ich porovnáte so slovenskými záujmami, my len vždy ochraňujeme svoje, my na cudzie nesiahame. A takisto ma neprekvapuje, že ľudovci v Európskom parlamente dali také stanovisko, o ktorom ste hovorili, pretože jeho členmi okrem SMK je FIDESZ, SDKÚ aj KDH. A vy ste jedna partia. A preto tu ani nie je nikto z opozície, lebo tam máte príkazy jasné, držať spolu zubami-nechtami. To je pravá tvár európskych ľudovcov, bohužiaľ.
Jurčík, Ľudovít, poslanec NR SR (2011-05-17):
Vážený pán predsedajúci, kolegovia, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov v druhom čítaní (tlač 286). Národná rada Slovenskej republiky uznesením z 23. marca 2011 č. 353 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, výstavbu a dopravu a tieto výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením zo 4. mája 2011 č. 184 a Výbor Národnej rady Slovenskej republiky pre hospodárstvo, výstavbu a dopravu uznesením z 5. mája 2011 č. 109. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky schváliť vládny návrh zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov, schváliť v znení schváleného pozmeňujúceho a doplňujúceho návrhu uvedeného v tejto správe . Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 12. mája 2011 pod č. 128. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 128 poslancov, za 86, proti 14, zdržalo sa 27, nehlasoval 1. Uvedený návrh sme schválili.
Sulík, Richard, predseda NR SR (2011-02-08):
Prosím, hlasujte teraz o bode 4. (Hlasovanie.) Prítomných 150 poslancov, hlasovalo 79 za, 4 proti, 67 sa zdržalo. Bod 4 zo spoločnej správy sme schválili.
M. Hort, podpredseda NR SR: (2008-09-10):
A teraz dávam slovo spravodajcovi, ktorého určil navrhnutý gestorský výbor pre kultúru a médiá, pánovi poslancovi Rafaelovi Rafajovi, aby predniesol úvodnú spravodajskú informáciu. Nech sa páči, pán spravodajca, máte slovo.
Bugár, Béla, podpredseda NR SR (2019-09-19):
Prezentujme sa a hlasujme. (Hlasovanie.) Prítomných 130, za 82, proti 14, zdržalo sa 34 poslancov. Konštatujem, že Národná rada posunula tento návrh zákona do druhého čítania. Nech sa páči.
Blanár, Juraj, podpredseda NR SR (2021-06-29):
Ďakujem, pán poslanec. Teraz udeľujem slovo spravodajcovi, ktorého určil gestorský výbor pre financie a rozpočet, pánovi poslancovi Blcháčovi. Nech sa páči.
Laurenčík, Milan, podpredseda NR SR (2020-09-18):
Ďakujem, pán poslanec, zaujmite miesto pre spravodajcu. Otváram rozpravu. Do rozpravy som nedostal žiadnu písomnú prihlášku. Preto sa pýtam, či sa niekto hlási do rozpravy ústne. Končím možnosť prihlásiť sa do rozpravy. Nech sa páči, pán poslanec Boris Susko.
T. Cabaj, poslanec: (2007-03-21):
A keďže som robil v štátnej správe a samospráve, podstatne som sa viac naučil tam ako zo všetkých skrípt, z ktorých som mal možnosť študovať a pozrieť všetky tieto náležitosti. A myslím, že o tomto svedčila aj tá diskusia, ktorá bola v prvý rokovací deň v Papierničke, kde sme sa stretli a zosumarizovali si všetky tie problémy, ktoré sú. A ono treba povedať, že ak by som mal o všetkých tých problémoch hovoriť, ktoré sme si my tam načrtli a ktoré sa objavili, čo je všetko potrebné riešiť, tak určite to vystúpenie by bolo o hodinu dlhšie. Ale to nemá význam tu, pretože my sme si už vo výbore všetko povedali. A v tejto oblasti, myslím si, kolegovia, súhlasíte s tým, že keď budeme my vo výbore pokračovať ďalej, že tam je priestor. Netreba zrejme ani zaťažovať ostatných kolegov v parlamente najmä aj z toho dôvodu, že ani nejaký veľký záujem o túto diskusiu nie je. Je to naša parketa. A myslím, že hrdo sa k tomu hlásime. Len, samozrejme, čo sa týka ešte tých ďalších vecí. K tým opatreniam ja sa nevyjadrujem z jednoduchého dôvodu, pretože je to návrh. A aj z tej diskusie našej vyplývalo, že objaví sa tu niečo do uznesení, do podnetov, čo všetko akým spôsobom budeme riešiť, pretože ja toto beriem ako pozíciu na štart. To je štartová čiara, na ktorej sme momentálne. Urobila sa analýza a z toho vyplývajú kroky, ktoré sú. A ťažko môže niekto spochybňovať vládu v tom, že nemá záujem myslieť toto úprimne s tou úsporou, pretože ak sme si dali úlohu zaviesť euro v roku 2009 a chceme udržať infláciu, musíme zvažovať náklady na chod štátnej správy.
Suja, Miroslav, poslanec NR SR (2021-06-17):
Tak sa spýtam, ako rozhodnete, pán predseda.
Figeľ, Ján, podpredseda NR SR (2012-06-26):
Ďakujem pekne. Ďalšia prihlásená do rozpravy je pani poslankyňa Lucia Nicholsonová. Oceňujem to ticho v sále.
J. Mikuš, poslanec: (2009-02-13):
Veľmi zlá správa je však to, že ozaj sú to len veľmi kozmetické úpravy, ktoré ťažko môžu nejakým zásadným spôsobom pomôcť hospodárskej kríze. A tak ako môj predrečník povedal, čo by zásadnejšie mohlo pomôcť, je razantnejší zásah do zníženia daňového a odvodového zaťaženia, hlavne do Zákonníka práce, ktorý, podotýkam, nie je parketou pána ministra, na spružnenie trhu práce. Nevylučujem, že sa dočkáme aj týchto opatrení, pretože ako vidíme, vláda pracuje v určitom časovom posune. Súhlasím s predrečníkom aj v tom, že všetci šetria – domácnosti, občania, podnikatelia, živnostníci, ale zo strany vlády necítiť zmenu v rámci nejakého konkrétneho opatrenia alebo aspoň apelu na zvýšenie šetrenia v rámci verejných financií. Koniec koncov je to aj v programovom vyhlásení vlády. A s tým úzko súvisí aj to, že nevieme, resp. nie sú vyšpecifikované konkrétne sumy, z akých zdrojov a koľko budú stáť jednotlivé konkrétne opatrenia z tohto balíčka zákonov, hlavne teda ekonomických a sociálnych. Ďakujem pekne.
Ďuriš Nicholsonová, Lucia, podpredsedníčka NR SR (2016-12-08):
Ďakujem pekne, pán poslanec. Otváram týmto všeobecnú rozpravu. Písomne sa do rozpravy neprihlásil nikto. Pýtam sa preto, či sa niekto hlási ústne. Končím možnosť prihlásiť sa do rozpravy. Prihlásil sa jeden pán poslanec. Pán poslanec Krupa, nech sa páči, máte slovo.
Blanár, Juraj, podpredseda NR SR (2021-07-01):
Pán poslanec Štefan Kuffa, nech sa páči.
Hrušovský, Pavol, podpredseda NR SR (2011-05-27):
Hlasujeme, páni poslanci. (Hlasovanie.) 143 prítomných, 67 za, 54 proti, 22 sa zdržalo. Bod 2 sme neschválili. Budeme hlasovať o pozmeňovacom návrhu uvedenom pod poradovým číslom 3. (Hlasovanie.) 139 prítomných, 62 za, 50 proti, 27 sa zdržalo. Neschválili sme pozmeňovací návrh pod poradovým číslom 3. Budeme hlasovať o štvrtom v poradí uvedenom pozmeňovacom návrhu. (Hlasovanie.) 143 prítomných, 67 za, 46 proti, 30 sa zdržalo. Neschválili sme pozmeňovací návrh pod poradovým číslom 4. Budeme hlasovať o pozmeňovacom návrhu pod poradovým číslom 5. (Hlasovanie.) 142 prítomných, 67 za, 47 proti, 28 sa zdržalo. Návrh sme neschválili. Pozmeňovací návrh pod poradovým číslom 6, páni poslanci, prezentujte sa a hlasujte o návrhu. (Hlasovanie.) 143 prítomných, 66 za, 51 proti, 25 sa zdržalo, 1 nehlasoval. Neschválili sme pozmeňovací návrh pod poradovým číslom 6. Pristúpime k hlasovaniu o ďalšom, ktorý je uvedený pod poradovým číslom 7 pozmeňovacieho návrhu. (Hlasovanie.) 139 prítomných, 63 za, 53 proti, 23 sa zdržalo. Návrh sme neschválili. Hlasujeme, páni poslanci, o pozmeňovacom návrhu uvedenom pod poradovým číslom 8. (Hlasovanie.) 142 prítomných, 67 za, 46 proti, 26 sa zdržalo, 3 nehlasovali. Návrh sme neschválili. Ďalší návrh, ktorý predložila pani poslankyňa, je uvedený pod poradovým číslom 9, o ktorom, páni poslanci, hlasujme. (Hlasovanie.) 145 prítomných, 68 za, 51 proti, 26 sa zdržalo. Neschválili sme návrh pod poradovým číslom 9. Budeme hlasovať o ďalšom, ktorý je uvedený pod poradovým číslom 10. Hlasujeme, páni poslanci. (Hlasovanie.) 145 prítomných, 68 za, 48 proti, 29 sa zdržalo. Návrh sme neschválili. Posledný návrh pani poslankyne Tomanovej je pod poradovým číslom 11, o ktorom, páni poslanci, prosím, aby ste rozhodli hlasovaním. (Hlasovanie.) 145 prítomných, 68 za návrh, 53 proti, 24 sa zdržalo. Neschválili sme pozmeňovací návrh pani poslankyne Tomanovej a skupiny poslancov. Poprosím teraz pána spoločného spravodajcu, aby predložil návrhy.
Grendel, Gábor, podpredseda NR SR (2021-11-30):
Áno, samozrejme, navýšime hneď. Už na tom technika pracuje.
Jurzyca, Eugen, poslanec NR SR (2017-12-05):
Ďakujem pekne. Dve poznámky. Pán poslanec Vašečka, nielen kultivované to bolo, ale aj múdre. Osobitne vypichujem myšlienku o tom, že nikto nie je učinené zlo. Ale miera našej nedôvery prekročila kritickú hranicu. Tak. Dobre. A druhá poznámka sa týka čísiel, ktoré ste spomínali. Vy ste ich tak nepriamo iba spomenuli, ale viacerí poslanci, aj pán minister, aj pán premiér hovorili o bezpečnosti na našich cestách. Ja som na to reagoval. Vidím, že musím znova. Prečítam počet úmrtí na našich cestách podľa OECD v rokoch 2013, 2014 a 2015: 251, 295, 310. Takto to stúpa. Zdalo by sa, mohlo by sa zdať z toho, čo sme tu počuli, že ten trend je opačný. Nie je to tak. Takže toto pri príležitosti komentára k vášmu vystúpeniu som si dovolil pridať. Ďakujem.
M. Hort, podpredseda NR SR: (2009-12-03):
Pán kolega, chcete ešte záverečné slovo, pán kolega Brocka? (Hlas mimo mikrofónu: Nechcem.) Pán kolega Brocka – záverečné slovo nie. Pán spravodajca nie. Prerušujem rokovanie o tomto bode programu. Vyhlasujem trojminútovú prestávku do 11.10 hodiny a prosím všetkých, ktorí sa chcú zúčastniť na hlasovaní, aby sa dostavili do rokovacej sály. (Prestávka.) (Po prestávke.)
Jurinová, Erika, podpredsedníčka NR SR (2014-07-01):
S reakciou na faktickú poznámku pani poslankyňa Nicholsonová.
V. Veteška, podpredseda NR SR: (2005-05-12):
K. Fajnor, poslanec: Áno, ďakujem veľmi pekne pán predsedajúci. Ja by som chcel sa vrátiť trošku do môjho detstva, kde, ktoré opísal náš predrečník. Ja by som chcel povedať, na ZDŠ-ke som bol vo štvrtej triede ZDŠ veľmi prekvapený, keď poobede mi súdružka učiteľka povedala, že ja nemusím ísť na túto hodinu a môžem ísť do družiny. Potom neskôr som zistil, pán Mikloško, normálne sa vyučovalo v poobedňajších hodinách. Narodil som sa v roku 54, pripočítajte si k tomu štvrtú triedu, sa vyučovalo náboženstvo. V tom strašnom režime, ktorý vy rozprávate. Potom chcem vám povedať jednu vec, keď sa mi, som skončil strednú školu, opäť zadarmo, mal som šancu ako všetci študenti, tak aj vy ste ukončili vysokú školu, zadarmo vyštudovať a tu chcem povedať a chcem hovoriť k téme. V Poľskej ľudovej republike, kde mi ten zlý štát, socialistický, platil 850 korún česko-slovenských ako každému, pozor, ako každému, mesačné štipendium. Ukončil som vysokú školu námornú a viete, aká bola moja perspektíva? Mohol som sa stať, ak budem na sebe makať, veliteľom česko-slovenskej námornej lode, čo sa dnes nemôžete stať, pán Mikloško. V tom je ten veľký rozdiel, pretože už žiadne nemáme, viete, a zlikvidovali ste ich vy po roku 89, ja vám poviem jednu vec. Aby toto ctené plénum vedelo, Česko-slovenská socialistická republika mala druhú najväčšiu flotilu námorných lodí zo štátov, ktoré nemali prístup k moru. A tu treba chápať veci komplexne, aby som povedal. No u vás je problém v jednom, vy ste s tým Jánom Čarnogurským sedeli v tom byte, čo postavili komunisti, pili červené víno, jedli klobásy a neviete, že Peter Colotka je luterán, tak kto študoval! Ďakujem! (Smiech v rokovacej sále.)
B. Bugár, podpredseda NR SR: (2002-05-17):
(Hlasovanie.) Prítomných 93 poslancov, za návrh hlasovalo 90 poslancov, zdržali sa 3. Konštatujem, že Národná rada sa rozhodla, že tento návrh vráti do opakovaného druhého čítania. Otváram rozpravu v rámci tohto čítania. Pýtam sa, či sa niekto hlási do rozpravy k tomuto bodu. Ako jediný sa hlási do rozpravy pán poslanec Slafkovský. Končím možnosť sa prihlásiť v rámci druhého čítania do rozpravy. Pán poslanec máte slovo.
Tkáčová, Jarmila, poslankyňa NR SR (2010-08-04):
Ďakujem za slovo, pán predsedajúci. Pani kolegyňa, ja oceňujem vaše vystúpenie, oceňujem to, že ste si dali prácu a prečítali ste si program a boli ste kritická. Tak mi dovoľte, že budem kritická i ja. Chýbajú vám vo vyhlásení vlády metódy a postupy na dosiahnutie cieľa, ale vy ste asi čítali váš program spred 4 rokov. Ja som si dovolila vytiahnuť program rezortu životného prostredia, ktorý mala SNS. Sú to tri strany vaty, kde sa to hemží slovami, že vláda posilní funkcie, vláda bude podporovať zmeny, vláda bude zdokonaľovať podmienky a tak ďalej. Toto sú návody na splnenie cieľa? Podľa mňa návod alebo nástroj je účelové viazanie 10 % z Environmentálneho fondu na likvidáciu starých environmentálnych záťaží. Takto ja si predstavujem konkrétny nástroj a ten v našom programovom vyhlásení je. Ďalej, vám vadia partneri vlády, vadia vám mimovládne organizácie, lebo vláda si dovolí diskutovať s nezávislou odbornou verejnosťou. No na to ste vy nikdy nenašli odvahu, to uznám. A pýtam sa vás: Nadštandardné partnerstvo s odbormi, to vám nevadilo? Tie snáď prešli voľbami? Poviete mi, máme tu zákon o tripartite. Pani poslankyňa, tento zákon vaša vláda sústavne porušovala. A na záver. Viackrát ste položili otázku, ako ste sa opovážili to, ako ste sa opovážili ono. Tak mi dovoľte položiť otázku vám ako podpredsedníčke SNS, ktorá spravovala rezort životného prostredia: Kde beriete odvahu hovoriť o podvode na voličoch, o klamaní ľudí, keď predajom emisií v réžii SNS a Smeru boli okradnutí občania Slovenskej republiky o 2 mld. korún, pričom dodnes sa im nikto z bývalej vlády za to neospravedlnil? (Potlesk.)
Hort, Milan, podpredseda NR SR (2011-02-03):
Ďakujem pekne, pani poslankyňa. Zaujmite miesto určené pre spravodajcov a otváram týmto všeobecnú rozpravu. Konštatujem, že som do rozpravy dostal celkom dvanásť písomných prihlášok. V poradí pán poslanec Číž, ďalej Mamojka, Glváč, Ondruš, Madej, Jarjabek, Maďarič, Gabániová, Kažimír, Goga, Paška, Poliačik. Celkom dvanásť. Po vystúpení a prípadne faktických poznámkach bude potom možnosť prihlásiť sa do rozpravy ešte ústne. Slovo má ako prvý prihlásený do rozpravy písomnou formou, pán poslanec Miroslav Číž. Nech sa páči.
Érsek, Árpád, poslanec NR SR (2013-09-18):
Ďakujem za slovo. Vážená pani predsedajúci, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov vystúpil v prvom čítaní k návrhu poslankyne Národnej rady Slovenskej republiky Bibiány Obrimčákovej na vydanie zákona o používaní a ochrane paralympijskej symboliky a o Slovenskom paralympijskom výbore (tlač 667) ako určený spravodajca Výborom Národnej rady Slovenskej republiky pre vzdelávanie, vedu, mládež a šport uznesením č. 85 z  2. septembra 2013 a podal spravodajskú informáciu k tomuto návrhu zákona. Zákon bol doručený poslancom Národnej rady Slovenskej republiky v zákonnej lehote pred schôdzou Národnej rady Slovenskej republiky. Predseda Národnej rady Slovenskej republiky rozhodnutím č. 621 z 15. augusta 2013 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republike. S ohľadom na opatrenia (Pozn. red.: správne má byť – „oprávnenia“), ktoré pre mňa ako spravodajcu výboru vyplývajú z rokovacieho poriadku Národnej rady, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady odporučí predmetný návrh zákona prerokovať v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní, podľa § 74 ods. 1 zákona o rokovacom poriadku Národnej rady v súlade s návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady, výboru pre vzdelávanie, vedu a šport. Za gestorský výbor navrhuje predseda Národnej rady Slovenskej republiky určiť Výbor Národnej rady Slovenskej republiky pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do tridsať dní, v gestorskom výbore do tridsaťdva dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, ďakujem, skončil som. Pani predsedajúca, ďakujem, skončil som.
Sulík, Richard, predseda NR SR (2011-02-08):
Ďakujem pekne. Ja by som chcel poprosiť, pri poslednom hlasovaní som tlačil knoflík, ale ma to vykázalo, ako keby som vôbec nehlasoval. (Reakcie z pléna.)
P. Paška, predseda NR SR: (2006-12-06):
Otváram rozpravu. Písomne som zatiaľ neobdržal žiadny návrh. Pýtam sa, či sa chce niekto prihlásiť do rozpravy ústne. Zatiaľ mi neboli doručené žiadne prihlášky. (Reakcia z pléna.) Prepáčte, ja sa ospravedlňujem. (Hlasy z pléna.) Len neviem, či sa rozumieme. Hovoríme o pani Gibalovej? Ale ona je prihlásená do rozpravy k návrhu novely zákona č. 195/1998 Z. z. (Reakcia z pléna.) Aha, pardon, ospravedlňujem sa. Takže najprv dávam slovo písomne prihlásenej pani Monike Gibalovej za klub Kresťanskodemokratického hnutia. Po skončení, samozrejme, umožním znovu prihlásiť sa ústne do rozpravy.
Huba, Mikuláš, poslanec NR SR (2015-03-12):
Áno, už máme jedenásť?
M. Číž, podpredseda NR SR: (2007-03-22):
Nech sa páči, pán navrhovateľ, do rozpravy.
Mazurek, Milan, poslanec NR SR (2022-06-15):
Vážený pán predsedajúci, pani poslankyne, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 1057. Predkladám informáciu k predbežnému návrhu, k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1098 z 30. mája 2022 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 9. septembra 2022 a v gestorskom výbore do 12. septembra 2022. Prosím, pán predsedajúci, otvorte všeobecnú rozpravu.
Jurinová, Erika, podpredsedníčka NR SR (2014-11-08):
S reakciou na faktické poznámky pán poslanec Mihál.
A. Belousovová, podpredsedníčka NR SR: (2010-02-04):
Pán poslanec Fronc, chcete položiť doplňujúcu otázku? Nech sa páči.
Grausová, Natália, poslankyňa NR SR (2017-05-17):
Vďaka. Pán predsedajúci, ja by som vám chcela povedať... (Prerušenie vystúpenia predsedajúcim.)
Bugár, Béla, podpredseda NR SR (2018-03-26):
Na vystúpenie pána poslanca s faktickými piati. Pán poslanec Dostál.
Horváthová, Eva, poslankyňa NR SR (2021-03-16):
Ďakujem veľmi pekne za slovo. Vážený pán predsedajúci, milé kolegyne, milí kolegovia, dovoľte mi uviesť návrh zákona, ktorý predkladáme skupina poslancov v prvom čítaní a je to zmena zákona č. 576/2004 o zdravotnej starostlivosti v službách súvisiacich s poskytovaním zdravotnej starostlivosti. Hlavným cieľom návrhu zákona je umožniť sprístupňovanie zdravotnej dokumentácie žijúceho pacienta s úplnou spôsobilosťou na právne úkony jeho najbližšej rodine, ak pacient nie je vzhľadom na svoj zdravotný stav, napríklad je v kóme, schopný splnomocniť na sprístupňovanie údajov zo svojej písomnej zdravotnej dokumentácie ním vybranú osobu ani zvolenej osobe udeliť súhlas na prístup k týmto údajom. Tento môj návrh zákona reaguje na medializovaný prípad 19-ročného chlapca, ktorý náhle z neznámych príčin upadol do kómy a jeho najbližšia rodina chcela konzultovať jeho prípad s inými odborníkmi aj v inej krajine. A lekár zo zákona im nemohol vydať túto dokumentáciu, pretože dokumentáciu zdravotnú podľa súčasne platného zákona môžete vydať len človeku, ktorý je explicitne uvedený vlastne v zákone. Lekár neurobil nič zlé. Bežne sa stáva, že niektorí lekári tie informácie dávajú v odôvodnených prípadoch, samozrejme, aj keď v podstate konajú protizákonne. Čiže táto novela má reagovať na prípad, ktorý sa stal. Po smrti tohto chlapca, ktorý zomrel asi dva týždne nato, matka tento prípad medializovala a upozornila na túto takú, by som povedala, nedokonalosť tohto zákona. My sme sa pozreli, ako je v Čechách upravená zákonná, takáto zákonná norma podobná, a v Čechách takýto, takéto plnomocenstvo alebo takúto možnosť sprístupniť zdravotnú dokumentáciu osobe, žijúcej osoby, ktorá dopredu nesplnomocnila iného človeka, aj keď sa predpokladá jej možný súhlas. (Zaznievanie gongu.) Takže toľko na úvod, viac vysvetlím potom v rozprave, do ktorej sa hlásim ako prvá. Ďakujem.
Grendel, Gábor, podpredseda NR SR (2020-09-24):
V zmysle rokovacieho poriadku požiadal o vystúpenie pán minister ako navrhovateľ. Nech sa páči.
Laššáková, Jana, podpredsedníčka NR SR (2012-09-27):
Ďakujem pekne, pán minister. Ďalšiu v poradí štvrtú otázku položil pán poslanec Tibor Bastrnák ministrovi školstva, vedy, výskumu a športu Slovenskej republiky Dušanovi Čaplovičovi, ktorého zastupuje pán minister kultúry Marek Maďarič, a otázka znie: „Vážený pán minister, v súvislosti s nedávnym štrajkom pedagogických pracovníkov sa na vás obraciam s nasledujúcou otázku. Vy ako sociálne cítiaci občan a verejný činiteľ súhlasíte s požiadavkami pedagogických zamestnancov?“ Nech sa páči, pán minister, prosím o odpoveď, ako aj o oznámenie ukončenia odpovede.
Kuciaňová, Magdaléna, poslankyňa NR SR (2017-03-23):
Ďakujem. Vážená pani podpredsedníčka, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov (tlač 367). Národná rada Slovenskej republiky uznesením č. 434 zo 7. februára 2017 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch. Predmetný návrh zákona (tlač 367) prerokovali a odporučili Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 175 zo 14. marca 2017 a Výbor Národnej rady Slovenskej republiky pre sociálne veci uznesením č. 47 z 21. marca 2017. Z uznesení výborov Národnej rady Slovenskej republiky uvedených v III. bode tejto spoločnej správy vyplývajú dva pozmeňujúce a doplňujúce návrhy. Gestorský výbor na základe stanovísk výborov k návrhu skupiny poslancov (tlač 367) a v ich uzneseniach uvedených pod bodom III tejto správy odporúča Národnej rade návrh zákona v znení schválených pozmeňujúcich návrhov schváliť. Gestorský výbor odporúča hlasovať o návrhoch 1 a 2 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov bola schválená uznesením Výboru Národnej rady Slovenskej republiky pre sociálne veci č. 54 z 21. marca 2017. Týmto uznesením ma výbor poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Ďakujem, pani podpredsedníčka, skončila som. Otvorte, prosím, rozpravu.
Glváč, Martin, podpredseda NR SR (2019-06-27):
Pán poslanec Šuca, poprosím o kľud v sále. Ďakujem.
Jurinová, Erika, podpredsedníčka NR SR (2012-06-21):
Pán poslanec Osuský.
Bugár, Béla, podpredseda NR SR (2018-05-25):
Nech sa páči prezentujme sa a hlasujme. (Hlasovanie.) Prítomných 127, za 57, proti 26, zdržalo sa 44 poslancov. Návrh sme neschválili. Teraz prosím pani poslankyňu Zimenovú, aby uviedla hlasovanie o návrhu uznesenia k návrhu skupiny poslancov na vykonanie kontroly hospodárenia s finančnými prostriedkami v Úrade komisára pre deti Najvyšším kontrolným úradom (tlač 932). (Hlasovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky na vykonanie kontroly hospodárenia s finančnými prostriedkami v Úrade komisára pre deti Najvyšším kontrolným úradom Slovenskej republiky , tlač 932.)
P. Paška, predseda NR SR: (2006-12-12):
Pán spravodajca.
Migaľ, Samuel, poslanec NR SR (2024-06-11):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť v znení schválených pozmeňujúcich a doplňujúcich návrhov.
M. Číž, podpredseda NR SR: (2009-02-03):
Slovo má pán poslanec Slabý, predseda výboru.
Žarnay, Oto, poslanec NR SR (2016-04-21):
Ďakujem. Pán Poliačik, ja som si myslel, že ako človek, ktorý sa dosť aktívne zastávate učiteľov v televízii a iných médiách, budete viacej kritický voči programovému vyhláseniu vlády týkajúcemu sa práve školstvu. Vy ste ho viac-menej pochválili, aj keď ste povedali, že tam mohli byť aj iné veci, a povedali ste, že sú to náznaky. No, s tým s vami súhlasím, že sú to náznaky, len doplním, že obávam sa, že aj po štyroch rokoch vládnutia, respektíve funkcie pána ministra Plavčana ostanú tieto veci len náznakmi a neprenesú sa do praktického a reálneho života učiteľov. Druhá vec, ktorú ste hovorili, že reformu je potrebné konečne začať. Pán Poliačik, ja neviem, ja som tu nový, vy ste tu už štyri alebo viacej rokov, ja tieto reči som počúval ešte pred dvadsiatimi rokmi, keď tu bol Mečiar, že treba začať reformu školstva, a stále, keď nastúpi nový parlament, tak znovu tí istí politici hovoria to isté. Tak neviem, či sme v nejakom slovenskom Kocúrkove novodobom, alebo o čo vlastne ide, pokúsim sa zorientovať neskôr. Potom hovoríte, že treba vytlačiť učiteľov, ktorí nie sú dobrí, zo školy, treba ich vytlačiť. Pán Poliačik ako? Učiteľov po dvadsiatich rokoch praxe, ktorí sú vyhorení, ktorí odovzdali celý svoj život tomuto štátu, školstvu a dostávali za to plat hodný upratovačky? Alebo chcete, aby učiteľov hodnotili ich žiaci? Na základe akých kritérií? Sympatií? Nepoznám váš životopis, pán Poliačik, a teda neviem, či ste si niekedy v živote vyskúšali, aké je to učiť šesť-sedem hodín za katedrou, aké je to mať desaťminútové prestávky, zorientovať sa, ísť na ďalšiu hodinu a byť neustále v strese a napätí. Potom hovoríte, že inšpekcia by mala nie buzerovať, ale pomáhať. Pán Poliačik, je to sci-fi. Nestretol som ešte živého inšpektora, ktorý by chcel učiteľovi pomôcť, ale naozaj ho len buzerovať. Asi už viacej nestihnem. Ďakujem.
Poliačik, Martin, poslanec NR SR (2014-09-12):
Druhá vec. Boli sme tu posledné dva dni na vás trošku tvrdí, zaslúžene, ale predsa len osobne rád by som vám to nejakým spôsobom vynahradil. Včera pár vašich kolegov sa pomýlilo pri hlasovaní, jak sme si všimli, tak som si povedal, že možnože dozadu nie je poriadne vidieť, tak sme si pre vás pripravili pomôcku (poslanec zdvihol ľavú ruku s navlečenou veľkou rukavicou zobrazujúcou zápästie s vystrčeným palcom), aby naozaj dozadu bolo vidno, budete mať perfektný (smiech v sále), perfektnú pomôcku na hlasovaniach, červený palec tu predsa len vládne, tak s dovolením.
Galek, Karol, poslanec NR SR (2017-02-02):
Ďakujem veľmi pekne. Dávam procedurálny návrh, aby sme bod č. 87 prerokovali aj v neprítomnosti predsedu ÚRSO, nakoľko sa jedná o naozaj závažné ohrozenie spotrebiteľov, ktoré tu nastalo. Koniec koncov tie informácie sú dostupné, myslím, že každému. Informácie majú aj poslanci, ktorí chceli vystúpiť. Ja si myslím, že keďže sa jedná iba o prednesenie informácie, tak túto môžme podať aj my. No a tak isto v tom vnímam neúctu k parlamentnej demokracii zo strany pána Holjenčíka. (Potlesk.)
Bugár, Béla, podpredseda NR SR (2011-09-13):
Ďakujem. Ďalej v rozprave vystúpi pán poslanec Ondruš, nech sa páči.
M. Hort, podpredseda NR SR: (2010-03-03):
Otváram rozpravu. Konštatujem, že som nedostal žiadnu písomnú prihlášku k tomuto návrhu poslaneckého zákona. Pýtam sa, kto sa hlási do rozpravy ústne. Nikto sa nehlási. Uzatváram možnosť podania ústnych prihlášok do rozpravy a vyhlasujem ju za skončenú. Prerušujem rokovanie o tomto bode programu. Pristúpime k ďalšiemu bodu, ktorým je druhé čítanie o návrhu poslancov Národnej rady Slovenskej republiky Vladimíra Mečiara a Tibora Cabaja na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Návrh má tlač 1424 a spoločnú správu výborov máte ako tlač 1424a. Dávam slovo teraz poslancovi predsedovi výboru pre verejnú správu pánovi Tiborovi Cabajovi, aby návrh zákona odôvodnil.
Sulík, Richard, predseda NR SR (2011-03-25):
Pani poslankyňa Sabolová.
B. Bugár, podpredseda NR SR: (2005-01-20):
(Hlasovanie.) Prítomných 128 poslancov, za 125, zdržali sa 2, nehlasoval 1. Konštatujem, že návrh uznesenia sme schválili. Teraz pristúpime k hlasovaniu o návrhu poslanca Národnej rady Slovenskej republiky Roberta Fica na vydanie zákona, ktorým sa mení zákon č. 141/1961 Zb. o trestnom konaní súdnom (Trestný poriadok) v znení neskorších predpisov a o zmene a doplnení niektorých zákonov (tlač 999). Pán poslanec Ivanko, ako spravodajca máte slovo. A. Ivanko, poslanec: Ďakujem pekne, pán predsedajúci. Prosím, aby ste dali hlasovať o tom, že Národná rada prerokuje predložený poslanecký návrh zákona v druhom čítaní.
Holečková, Martina, poslankyňa NR SR (2024-01-11):
Ďakujem veľmi pekne. Pán poslanec, vy ste sa vo svojom príspevku pýtal, že prečo sa nemôžeme venovať problémom mladých ľudí. No tak ja vám musím povedať, že predsa koalícia sa už venovala mladým ľuďom práve v konsolidačnom zákone, keď opäť, tak ako je to teda typické naozaj pre vlády Roberta Fica, siahla na II. pilier dôchodkový, a teda tým siahla na peniaze ľudí, ktorí si šetria na dôchodok. No a vieme predsa veľmi dobre, komu toto zlodejstvo II. piliera najviac uškodí. Mladým ľuďom. Ich sa to dotkne najviac. Takže takýmto spôsobom sa koalícia venovala aj mladým ľuďom v tomto volebnom období. A musím to nazvať, že až macošsky, tak to som len chcela tak pripomenúť, keď ste sa pýtal, ako, akým spôsobom sa venovať mladých ľuďom. Ďakujem veľmi pekne. (Potlesk.)
P. Hrušovský, predseda NR SR: (2004-03-12):
V. Horák, poslanec: Pán predseda, pani kolegyne, vážení kolegovia, v mojom pozmeňujúcom návrhu som navrhoval, aby termín účinnosti zákona bol od 1. 4. 2004 s tým, že pri dobrej organizácii práce, ktorú Národná rada určite má, sa dali stihnúť tieto termíny i s tým, aby bola vytvorená 15-dňová lehota pre pána prezidenta na podpísanie. Ale pre istotu predsa len si dovoľujem upraviť lehotu účinnosti na 15. 4., a preto z toho dôvodu z môjho pôvodného návrhu sťahujem body v čl. II bod 12, v čl. III bod 23 a vypustiť bod III. Dovoľujem si dať nový pozmeňujúci návrh, kde za článok I sa vkladajú nové články II a III, ktoré znejú: Článok II: Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z. a zákona č. 43/2004 Z. z. sa mení a dopĺňa takto: za § 274 sa vkladá § 274a, ktorý vrátane nadpisu znie: „274a Konanie o invalidný dôchodok, ktoré nebolo právoplatne skončené do 14. apríla 2004 V konaniach o invalidný dôchodok vrátane konania o invalidný dôchodok podľa § 263, ktoré neboli právoplatne skončené do 14. apríla 2004, sa rozhodne podľa predpisu účinného od 15. apríla 2004.“ Článok III: Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov sa mení a dopĺňa takto: v článku VII sa na konci pripájajú tieto slová „a článku I § 52, § 67, § 111, § 112, § 117 a § 123, ktoré nadobúdajú účinnosť 15. apríla 2004“. Doterajšie články II a III sa označujú ako IV a V. II. V článku V sa na konci pripájajú tieto slová „okrem čl. II prvého bodu až tretieho bodu, piateho bodu až ôsmeho bodu, desiateho bodu až dvadsiateho ôsmeho bodu, čl. III, ktoré nadobúdajú účinnosť 15. apríla 2004, a článok II. štvrtého bodu a deviateho bodu, ktoré nadobúdajú účinnosť 1. januára 2005“. Odôvodnenie: Z dôvodu dodržania ústavnej lehoty na posúdenie zákona prezidentom Slovenskej republiky, ktorá je 15 dní od doručenia zákona, navrhujem posunúť dátum nadobudnutia účinnosti zákona na 15. apríla 2004. Ďakujem za pozornosť.
Drábiková, Lucia, poslankyňa NR SR (2021-06-17):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.